Reisen til månen

Reisen til månen (fransk: Le Voyage dans la Lune) er en fransk science fiction-film fra 1902 skrevet og regissert av Georges Méliès. Den er løst basert på to romaner: En ferd til Månen av Jules Verne og De første mennene i månen av H.G. Wells.

Den regnes som den første science fiction-filmen som er laget. Filmen er også den eldste og første filmen som ble tatt med i filmutvalget i den amerikanske boka 1001 Movies You Must See Before You Die.

Handling 
Filmen begynner med en forsker-kongress der professor Barbenfouillis (spilt av Méliès selv) prøver å få med kollegene sine på en reise for å utforske månen. De lar seg etter hvert overtale, organiserer en ekspedisjon, og blir sendt til månen i et rakett-lignende romskip. Kort tid etter at de blir skutt ut fra Jorden, lander romskipet i sentrum av månen som framstilles som en menneskelig skapning.

Fra Jorden ser det ut som om de har landet i månens høyre øye. På måne-overflaten treffer forskerne de fiendtligsinnede innbyggerne, selenittene, som tar dem med til kongen sin. Da franskmennene finner ut at fiendene ganske enkelt fordufter når de blir stukket av en paraply, klarer de å unnslippe og vender tilbake til Jorden. De faller i havet og utforsker det bunnløse dypet før de omsider blir reddet og hyllet som helter i Paris.

Skuespillere 
 Georges Méliès som professor Barbenfouillis.
 Bleuette Bernon som Phoebe (kvinnen på halvmånen)
 François Lallement som en offiser
 Henri Delannoy som kaptein på raketten.

Eksterne lenker 
 
 Se Reisen til månen hos Internet Archive
 Reisen til månen (Uni Music), 00:12:43, 1902 on YouTube

Science fiction-filmer
Kortfilmer fra 1900-årene
Franske stumfilmer
Franske kortfilmer
Filmer basert på bøker
Sort-hvitt-filmer
Filmer basert på verk av Jules Verne
Filmer basert på verk av H.G. Wells
Franske fantasyfilmer